Matej Ponzoni

**Matej Ponzoni - Pončun** talijanski: **Matteo Ponzone** (Venecija, 1583 - Venecija, 1663), u Splitu zvan **Pončun Pengač** bio je plodan i vješt venecijanski barokni slikar, koji je cijelo jedno desetljeće živio i stvarao u Splitu.

## Biografija
Za Mateja Ponzoneja se sve donedavno držalo da je rođen u Rabu, tada pod mletačkom upravom i da je tipični slikar *[[Schiavoni|schiavon]]*, koji se nekako dokopao Venecije, tamo izučio zanat te se vratio na istočnu obalu kao iskusni majstor. Novija istraživanja talijanskog historičara umjetnosti Lina Morettija ukazuju na mogućnost da je on ipak pravi venecijanac. On je pronašao neke dokumente u venecijanskoj župi San Moisè, koji bi odgovarali Mateju 
Slikarski zanat učio je kod venecijanskog slikara Sante Peranda, uz njega na Mateja snažan utjecaj imao je i Palma Mlađi. Kao član venecijanskog slikarskog ceha javlja se od 1613.-1633. Prve veće narudžbe dobio je za venecijansku crkvu Madonna dell’Orto 1615, potom je proširio krug svojih naručitelja na venecijanske gradove u Furlaniji Cividale del Friuli, Trst) i Istri (Kopar, Piran, Bale, Vižinada).

Na poziv svog brata Sforza Ponzonija (1616 - 1640) koji je postao splitski nadbiskup , oko 1633 otišao je u Dalmaciju, i u Splitu otvorio radionicu. Zahvaljući bratu dobio je niz vrijednih ugovora za opremu Splitske katedrale. Vjerojatno ga je zbog toga splitski pjesnik Jerolim Kavanjin, nazvao *Pončun pengač glasoviti*.

Po povratku u Veneciju otvorio je slikarsku botegu, koja je dobro radila, njegovi učenici i suradnici bili su; Antonio Zanchi, Pietro Negri, Andrea Celesti i Giovanni Carboncino. Tek u novije vrijeme počelo se više cijeniti slikarstvo Ponzonija koje je ostvario u rodnoj Veneciji, naročito radovi iz bazilike San Giorgio Maggiore.

## Najznačajnija djela
### Djela Mateja Ponzonija u Hrvatskoj
* *Niz slika iz života sv.Dujma* za Splitsku katedralu, započet 1639 od Ponzoneja, ali ne i dovršen od strane njega.
* *Osam slika* sa motivima iz života: sv. Jeronima, sv. Franje i sv. Katarine Sijenske*, za glavni oltar [[Katedrala sv. Duje|Splitske katedrale]]
* *Portret sv. Lorenza Giustiniana* prvog [[Patrijarh (kršćanstvo)|patrijarha]] Venecije, također za [[Katedrala sv. Duje|Splitsku katedralu]].
* Ponzoneu se pripisuje i 21 slika na stropu crkve sv. Franje u [[Šibenik]]u
* *Posljednja večara* u [[refektorij]]u [[Franjevci|franjevačkog]] [[manastir|samostana]] u [[Hvar (grad)|Hvaru]].
* *Sv. Juraj i sv. Jelena*, u župnoj crkvi sv. Mihovil u [[Omiš]]u
* *Uzašašće Bogorodice* oltarna pala iz katedrale na [[Rab (grad)|Rabu]].

=== Djela Mateja Ponzonija po Mletačkoj republici ===
* *Poklonstvo kraljeva* i *Navještenje* (1629), za crkvu sv. Teonisto, danas u muzeju [[Treviso]].
* Niz slika za [[Bazilika svetog Antuna u Padovi|Baziliku svetog Antuna]] u [[Padova|Padovi]].
* Dvije oltarne pale za katedralu u Cividaleu, danas u muzeju [[Cividale del Friuli]].
* *Sveta Barbara* za katedralu u [[Koper|Kopru]].
* *Ukazanje*, crkva sv.Stjepana u [[Piran]]u (to mu je bila jedna od prvih većih narudžbi izvan Venecije 1635.)

=== Djela Mateja Ponzonija iz Venecije ===

* Serija [[portret]]a svetaca za crkvu Madonna dell'Orto, između ostalog *Sv. Juraj ubija zmaja* (1615), *Sveti Jeronim* i *Sveti Tripun*, *Kristovo bičevanje*.
* *Sv. Juraj ubija zmaja* za baziliku San Giorgio Maggiore.
* *Raspeti Krist i četiri sveca* za crkvu San Cassiano
* *Sv. Ivan evangelista piše apokalipsu* za crkvu sv. Martina, ovo djelo drži se za njegov najbolji rad, na njemu je jasno vidljiv veliki utjecaj [[Tintoretto|Tintoretta]].

== Reference ==


== Literatura ==
* [[Kruno Prijatelj]]: *Matej Ponzoni - Pončun* (monografija) Galerija umjetnina Split, 1970.
* Radoslav Tomić: *Značajno djelo Mateja Ponzoni-Pončuna u Istri / An Important Work of Matej Ponzoni*, Institut za povijest umjetnosti, Zagreb, 1990.
* Luciano Rota, *Matteo e Sforza Ponzone*, in Francesco Semi-Vanni Tacconi, *Istria e Dalmazia, Uomini e Tempi. Dalmazia'', Del Bianco, Udine 1992. 

## Vanjske veze
* Ponzone (Pončun), Matteo na portalu istrapedia